José Garibi Rivera

** José Garibi Rivera ** (født 30. januar 1889 i Guadalajara i Mexico, død 27. mai 1972 i Guadalajara) var en av Den katolske kirkes kardinaler, og var erkebiskop av Guadalajara 1936–1969.

Under de meksikanske forfølgelser av den katolske kirke 1926 ble han fengslet og så sendt ut av landet.

Han deltok under Annet Vatikankonsil 1962–1965. Han ble kreert til kardinal av pave Johannes XXIII i 1958, med *[[Sant'Onofrio al Gianicolo]]* som tittelkirke. Han deltok i konklavet 1958 som valgte Johannes XXIII, og konklavet 1963 som valgte Paul VI.

## Liv og virke
### Bakgrunn
José Garibi Rivera var sønn av Miguel Garibi y Reyes og Joaquina Rivera Robles, begge to var barn av innvandrede fra Spania. Hans farfar var Manuel Garibi y Villaseñor, faren nedstammet fra Domingo Garibi y Arteábaro fra Baskerlandet, og moren fra Juan de Villaseñor fra La Mancha.

Han ble utdannet ved *Colegio del Señor San José* (grunnskoleutdanning) og presteseminaret i Guadalajara fra 1900 til 1906, hvor han studerte humaniora, vitenskaper, latin, gresk, filosofi og teologi. Han tråde inn i fransiskanerordenens novisiat i Zapopan i Jalisco, i 1906, men avbrøt innen utgangen av novisiatsåret etter at han hadde bestemt seg for ikke å slutte seg til ordenen. Deretter returnerte han til presteseminaret i Guadalajara for å studere for prestedømmet. 

Han ble utnevnt til professor i latin ved seminaret i Guadalajara i 1911, og besatte stillingen til 26. august 1913.

### Prest
Han ble presteviet av Guadalajaras erkebiskop José de Jesús Ortíz y Rodríguez den 12. februar 1912. Ett år etter prestevielsen dro han til Roma for å studere ved Det pavelige gregorianske universitet fra oktober 1913 til juli 1916, hvor han tok doktorgrad i teologi og en lisensiat i kanonisk rett. Gan var da alumne ved Pontificio Colegio Pío Latino Americano. 

De neste ti årene tjenestegjorde han i en rekke pastorale og professorale stillinger.

I 1929 ble erkebiskopen av Guadalajara, José Francisco Orozco y Jiménez, utvist fra landet som del av regjeringens forsøk på å undertrykke den katolske kirke. Garibi, som under cristeroskrigen (*Cristiada*) ble kjent som «Pepe Dinamita», fulgte ham i landflyktigheten til USA.

### Hjelpebiskop av Guadalajara
Mens han var på besøk i Roma, ble han av pave Pius XI utnevnt til titulærbiskop av Roso og hjelpebiskop i erkebispedømmet Guadalajara deb 16. desember 1929. Han og erkebiskopen fikk reise tilbake til Mexico i mars året etter, og han ble bispeviet den 7. mai 1930, av erkebiskop Oroszco. Medkonsekratorer var biskop Miguel María de la Mora y Mora av San Luis Potosí, og biskop Ignacio Placencia y Moreira av Zacatecas. 

Biskop José Garibi Rivera ble utnevnt til generalvikar for erkebispedømmet Guadalajara den 1. januar 1933.

### Koadjutor, så erkebiskop av Guadalajara
Han ble forfremmet til titulærerkebiskop av *Bizia* og ble koadjutorbiskop av Guadalajara. Han ble etterfulgt av storbyen i Guadalajara 18. februar 1936. Han ble valgt som president for den meksikanske bispekonferansen i seks påfølgende perioder.
### Kardinal
Garibi ble gjort til kardinalprest, tildelt titulærkirken *[[Sant’Onofrio al Gianicolo]]* i konsistoriet 15. desember 1958 av pave Johannes XXIII. Han deltok i konklavet i 1963 som valgte pave Paul VI.

Garibi trakk seg tilbake fra aktiv tjeneste som erkebiskop 1. mars 1969. 

Han døde 27. mai 1972 av et lungeødem, og ble gravlagt i krypten til katedralen i Guadalajara.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Erkebiskop Jose Maria Ignacio Montes de Oca y Obregón (1840-1921) *1871
* Erkebiskop Próspero María Alarcón y Sánchez de la Barquera (1827-1908) *1892
* Erkebiskop Francisco Orozco y Jiménez (1864-1936) *1902
* Erkebiskop *José Garibi y Rivera* (1889-1972) *1930

## Referanser


## Eksterne lenker
* Biografi på The Cardinals of the Holy Roman Church